***Magyarország mai politikai berendezkedése***

A cikk, melyet olvastam ([A diktátortól a politikai géniuszig: Orbán Viktor külföldi sajtóreprezentációja (2010-2023) | Transzparens Újságírásért Alapítvány (ojim.hu)](https://ojim.hu/a-diktatortol-a-politikai-geniuszig-orban-viktor-kulfoldi-sajtoreprezentacioja-2010-2023/)) sok olyan irányultságról világosított fel, melyről igazán, vagy úgy egyáltalán nem is tudtam, mely lehet oka annak, hogy a hírek hetente egyszer olvasom, azonban az is az okok közt lehet, hogy a média, mely Magyarországon szerepelteti a híreket szépen cifrázza ezek relevanciáját, elérhetőségét. Az olvasott szöveg alapján több, a történelemből szélsőségesnek tartott állami berendezkedéshez is képes lennék az ország mai helyzetét hasonlítani.

Első olyan, számomra botránkoztató manipulációs eszköz, melyet a náci Németország használt az 1930-as, majd 40-es években az az ellenség megkreálása, melyet ma pontosan megtalálhatunk Magyarországon, csak nálunk nem a zsidók alkotják ezt a réteget, hanem a konzervatív eszmék egyik legnagyobb ellensége, a melegek, és az országukból menekülő migránsok. Ez egy nagyon rafinált manipulációs trükk, mellyel a társadalmat abba az irányba vezetik, hogy csak a Fidesz, mint párt képes ezt a „kontrollt” fenntartani a fent említettek ellen, és pontosan ezért működik. A magyarok radikalizálódtak egy szélsőjobb irányba. Nehezen fogadják el az idegeneket, és a változást, akár csak legyen az nemi vonzódás terén. Ez mindenhol megfigyelhető, az emberek ujjal mutogatnak az országon belül, ha látnak egy nőiesebben öltözködő férfit, és kiabálják neki, hogy „Te mocskos b\*zi!”. Természetesen, nekem is furcsa, és szokatlan látvány, de szerény szubjektív véleményem szerint, ez az ő dolguk, és a személyisége az, ami számít igazán.

Másik, az országon belül már megtörtént rendszer melynek bukásán még Orbán Viktor is erőteljesen részt vett, az a Kádár-rendszer, melyhez hasonló berendezkedés figyelhető meg. Nem teljes pompájában, hisz az életszínvonal nem repes olyan mértékben, mint akkor, de a keménymag középosztály, ki mégis kényelmesen meg tud élni, el van taszítva a politikától, és annak pontosabb értelmezésétől.

A média központosítása viszont a legmegfigyelhetőbb az összes közül. A TV csatornák, a közmédiában szereplő a kormány talpát nyaló közszereplők. Mind a kormány bármilyenféle kritikus szemmel való tekintése nélkül tesz úgy, ahogy az nekik le van írva egy lapra.

Szóval végszóként, én az országot, melyben élek, nem tudnám egy konkrét történelmi rendszerhez hasonlítani. A képviseleti demokrácia, mely a mai Magyarország berendezkedése szerepel, mely csak a manipuláció miatt nem virágzik úgy, ahogy tehetné, de ugyanakkor megfigyelhető több szélsőséges ideológia is. Amiket említettem azok a lényegesebbek, mely véleményem szerint könnyen megállapítható, kevesebb utána olvasás után is.